Se questo è un uomo - Wikipedia

# Se questo è un uomo

### Diwar Wikipedia, an holloueziadur digor

| Portal al Lennegezh – Gwelit ar pennadoù hag ar rummadoù diwar-benn al lennegezhioù.

## [kemmañ] Danevell Primo Levi diwar-benn ar vuhez en Auschwitz

Se questo è un uomo (Hag un den eo hennezh) a zo un danevell hir, savet gant Primo Levi, skrivet entre miz Kerdu 1945 ha miz Genver 1947. Karget e oa bet Primo Levi e 1945, hag ur prizoniad all gantañ, da sevel un danevell deknikel diwar-benn mont en-dro kamp-diouennañ Auschwitz evit ar Re Unanet. Al labour-se eo a voe diazez e levr Se questo è un uomo. Poan en doe o kavout un embanner italian, met a-benn ar fin e teuas al levr er-maez e 1947, moullet 2500 skouerenn anezhañ hep sachañ nemeur a evezh warnañ. Pa voe embannet e eil levr La Tregua e 1963, e teuas un tamm brud d’ar skivagner hag e voe taolet muioc’h a evezh ouzh e Se questo è un uomo, ma voe troet neuze e meur a yezh.

Kontet eo e-barzh ar vuhez e kampoù-diouennañ ar Yuzevien, evel ma oa bet bevet gant an oberour e-pad an eil brezel bed diwezhañ, gant ar stourm a zeiz da zeiz evit chom bev. Diskouez a ra a-hed al levr pegen euzhus e oa ar c’hampoù, ha pegen izel e veze lakaet an dud gant o bourevien. Unan eus ar gwellañ testenioù savet diwar ar Shoah eo al levr. Ur pennad-dilost a zo bet lakaet e 1976 d’al levr « Hag un den eo hennezh», ma klask Primo Levi respont d’ar goulennoù a vez graet outañ dalc’hmat goude e brezegennoù.

## [kemmañ] Barzhoneg

Sede ar varzhoneg a deu war-lerc'h ar rakskrid, e penn kentañ an danevell.

C’hwi a zo o vevañ e peoc’h Klet ha klouar en ho tier C’hwi hag a gav da noz er gêr An daol staliet ha dremmoù mignoned Daoust hag un den eo hennezh A zo o poaniañ e-mesk ar pri Ha n’anav ket an diskuizh Ha’n em gann evit un drailhenn vara A varv evit ket ha netra Daoust hag ur vaouez eo honnezh Hag he deus kollet hec’h anv hag he blev Betek he nerzh da zerc’hel soñj Goullo he selled ha yen he bruched Vel ur glesker e-kerzh ar goañv. N’ankouait ket ez eo bet an dra-se Nann, n’ankouait ket ez eus bet Engravit ar gerioù-se en ho kalon Soñjit enno, er gêr, war ar ru En ur vont da gousket en ur sevel Adlavarit-i d’ho pugale Pe ra gouezho ho ti en e vern Ra gouezho ar c’hlenved warnoc’h Ra droy ho pugale diwarnoc’h.

## [kemmañ] A bep seurt

- Primo eo anv ar pezh-c'hoari savet ha c'hoariet gant Anthony Sher e Bro-Saoz.
- Diwar-benn al levr e c'haller lenn: http://www.alalettre.com/international/levi-homme.htm

Adtapet diwar "http://br.wikipedia.org../../../s/e/_/Se_questo_%C3%A8_un_uomo.html"

Rummadoù ar bajenn: Levr | Lennegezh ar Shoah | Emvuhezskridoù

##### Views

- Pennad
- Kaozeadenn
- Stumm a-vremañ pe stumm red

##### Klask